cyanic-selkie/wikianc huggingface dataset:
Peltre
Peltre ass eng franséisch Gemeng am Museldepartement an der Regioun Grand Est.
Zutkerque
Zutkerque ass eng franséisch Gemeng am Departement Pas-de-Calais an der Regioun Hauts-de-France.
Home Box Office
Home Box Office, kuerz HBO, ass eng US-amerikanesch Televisiounschaîne mat Sëtz zu New York City. D'Sendergrupp gehéiert Time Warner an huet ongeféier 40 Milliounen Abonéiert an de Vereenegte Staaten.
CR126A
Den CR126A ass e Chemin repris am Kanton Lëtzebuerg a geet vun Hueschtert op Rammeldang.
Den CR126A ass ronn 1,6 km laang.
Porn Queen
Bandgeschicht
Porn Queen war schonn 2007 aktiv. Ufanks waren et just déi zwee Brasilianer Lucas Ferraz a Fred Barreto, déi zu Lëtzebuerg gewunnt hunn a schonn a Brasilien zesummen a Musekgruppe gespillt haten. D'Formatioun mam Numm Porn Queen gouf et vun 2010 un well an deem Joer de Lucas Ferraz d'Méiglechkeet krut, als Opener vum Gittarist Slash (fréiere Member vu Guns N' Roses) an der Rockhal opzetrieden. Hien huet doropshin de Fred an den Yves Deville kontaktéiert fir eng richteg Band ze grënnen, an den Yves Deville huet nach den Dan Fastro als Batteur virgeschloen. , Déi véier Memberen koumen aus verschiddene musikalesche Richtunge (Blues, Funk, Heavy Metal, Rock) an hu mat Porn Queen Hard Rock gespillt.
Am Juni 2011 ware si d'Virband vun der Grupp Duff McKagan's Loaded zu Lille an am Juli hu si nach eng Kéier dem Slash säi Concert zu Paräis am Zénith viru 6.500 Leit opgemaach. Bei där Geleeënheet hu si och eng op 300 Exemplaire limitéiert Editioun vun der EP Devil's Way verkaaft. Am September gouf déi dann och op iTunes disponibel.
E Studioalbum mam selwechten Titel wéi d'Grupp gouf mam Charel Stolz opgeholl a koum am Abrëll 2014 eraus. D'Releaseparty war an der Rockhal.
Porn Quenn hat hire Comeback am Summer 2019 um Rock um Knuedler, wou si och schonn 2011, 2013 an 2015 opgetruede waren. Duerno huet d'Grupp eng Rei Singele verëffentlecht: Mantra (2020) Stop Running Away a Nothing Left to Say (2021), a Future Past (2022).
Germanesch Sproochen
E charakteristesche Phenomeen vun alle germanesche Sproochen ass d'Verännerung am Konsonantismus vun der germanescher Lautverrécklung – eppes, dat et an aneren indoeuropäesche Sproochen net gëtt.
Guillaume Farel
De Guillaume Farel, gebuer 1489 zu Gap am Dauphiné, a gestuerwen den 13. September 1565 zu Neuchâtel an der Schwäiz, war e franséische Reformator, deen an der franséischsproocheger Schwäiz gewierkt huet. Hien ass ë. a. als Virgänger vum Jean Calvin ze betruechten.
Liewen a Wierk
Wärend senger Studienzäit zu Paräis huet sech de Guillaume Farel, ënner dem Afloss vum Jacques Lefèvre d'Étaples, ganz staark fir d'Evangelien, also fir déi eigentlech Quelle vum chrëschtleche Glawen intresséiert. 1521 ass e vum Bëschof Guillaume Briçonnet, engem moderéierten Unhänger vun de Reformgedanken, op Meaux bei Paräis beruff ginn, wou e sech dann dem sougenannte "Cénacle de Meaux" ugeschloss huet. Well en awer 1523 vu Meaux verdriwwe gouf, ass de Farel d'éischt op Stroosbuerg, an dunn, der Rei no, op Zürich, Bern a schliisslech Basel gaangen.
Zu Basel konnt de Guillaume Farel sech am Ufank zwar mat sengen Iddien duerchsetzen, mä seng Géigner hunn duerchgesat kritt, datt hien d'Stad sollt verloossen. De Farel huet seng reformatoresch Aktivitéiten dunn zu Montbéliard (tëscht Besançon a Mulhouse), zu Aigle (am haitege Kanton Vaud) an am ganze Raum dertëscht, also an der Romandie ausgeübt. Sou sinn d'Uertschafte Morat/Murten, Grandson a besonnesch Neuchâtel, mat hirem jeeweilegen Ëmland, fir d'Reformatioun gewonne ginn. Zu Orbe konnt de Farel de jonke Pierre Viret bekéieren, dee säi beschte Schüler gouf.
1533 konnt de Guillaume Farel zu Genf Fouss faassen an d'Autoritéite sou iwwerzeegen, datt de Conseil vun der Stad am August 1535 decidéiert huet, d'reforméiert Léier z'iwwerhuelen. Dat Joer duerno konnt de Farel de Jean Calvin, deen op der Duerchrees war, dozou iwwerrieden, zu Genf ze bleiwen. De Calvin huet du mam Farel zesummen deem säi Wierk fortgesat an no an no Genf zu enger Héichbuerg vum Protestantismus gemaach. 1538, awer, si béid Reformatoren, wéinst hirem Rigorismus, vun de Genfer ausgewise ginn. De Calvin konnt kuerz duerno erëmkommen, awer de Farel huet sech zu Neuchâtel niddergelooss. Säi reformatoreschen Äifer war sou grouss, datt en och do, mat Momenter, Schwieregkeete mat der Bevëlkerung hat. Hien huet nach eng Rei vu Missiounsreesen a Frankräich ënnerholl ier en dunn zu Neuchâtel gestuerwen ass.
Vum Guillaume Farel sinn nëmme Schrëfte bekannt, déi bei iergendenger Geleeënheet verfaasst goufen, deemno ouni grouss theologesch Bedeitung. De Farel war an der Haaptsaach ee Mann vum Mëndlechen, vun der Priedegt mat gliddegem Äifer.
Antti Rinne
Den Antti Juhani Rinne, gebuer den 3. November 1962 zu Helsinki, ass ee finnesche Gewerkschaftler a Politiker. Hie war vum 6. Juni 2019 bis den 3. Dezember 2019 Ministerpresident vu Finnland.
De Rinne huet op der Universitéit Helsinki Droit studéiert. Vun 2002 bis 2005 war hie President vun der Gewerkschaft ERTO a vun 2005 bis 2010 an dono bis 2014 Gewerkschaftspresident vun Toimihenkilöunioni an Ammattiliitto Pro.
Guillaume Farel
Liewen a Wierk
Souwuel zu Genf wéi zu Neuchâtel erënnere Statuen un de Reformator Guillaume Farel.
Antti Rinne
Den 3. Dezember 2019 ass hie wéinst engem Strâit an der Koalitioun zeréckgetrueden.
Jamala
Liewen
D'Susana Djamaladinowa ass zu Osch a Kirgisistan an zu Aluschta op der Hallefinsel Krim opgewuess. 1944 goufen hir Virfahre wéi all Krimtataren ënner dem sowjeteschen Diktator Josef Stalin vun der Krim an Zentralasien verdriwwen. No der Opléisung vun der Sowjetunioun 1991 koumen hir Elteren op d'Krim zeréck. Hire Papp ass Krimtatar a wéi si Moslem, wärend hir Mamm Chrëschtin vun armeenescher Originn ass.
D'Jamala ass Spinto-Sopranistin an aktiv an den Genren Jazz, Soul, R&B a Weltmusek, mat klasseschen a Gospel-Elementer.
Bekannt gouf se virun allem duerch en Optrëtt beim New Wave Festival 2009 am lettesche Jūrmala, wou se e Spezialpräis fir hir aussergewéinlech stëmmlech Fäegkeeten an hir Wandelfäegkeet bannent de Genre krut.
2011 ass se déi éischte Kéier mat dem Titel Smile bei der ukrainescher Virentscheedung fir den ESC zu Düsseldorf ugetrueden an an der Finall op déi drëtte Plaz komm.
2016 huet se nach eng Kéier bei der ukrainescher Virentscheedung matgemaach an d'Finall mat dem Titel 1944, enger Uspillung op eeben dat Joer, an dem de Stalin d'Krimtataren an Zentralasien deportéiere gelooss huet, gewonnen. Am Text geet se op déi verluere Kandheet an der Heemecht an dat grujelegt Behuele vun de Sowjets an.
NGC 4222
Den NGC 4222 ass eng Spiralgalaxis vum Typ Scd am Stärebild Coma Berenices. D'Galaxis gouf den 8. Abrëll 1784 vum Astronom Wilhelm Herschel entdeckt.
Quai (Eisebunn)
Als Quai (fréier och alt Perron) bezeechent ee bei der Eisebunn, dem Metro oder dem Tram an enger Gare eng Zort Trottoir laanscht Gleiser déi et erlaabt kamoud an d'Schinnegefier eranzeklammen oder Wueren an- oder auszelueden.
Beim Persounentransport ass et gewéinlech eng Plattform laanscht d'Gleis, déi eng genormt Héicht an Ofstand huet an doduerch en Iwwergang an d'Gefierer erméiglecht.
Och op Marchandisegare gëtt et Quaien, an hir Konfiguratioun hänkt haaptsächlech vun de Gidder of déi do verluede ginn, an och ob soll ausgelueden oder opgeluede ginn. Héich Quaien erlaben et fir lasse Gidder séier ëmzeschëdden. Et sinn och alt gedeckt Quaien ze fannen, déi bei Wuere gebraucht ginn déi net däerfen naass ginn, an déi och direkt do kënne stockéiert ginn. Fir d'Exploitatioun vun Autoszich, also Zich wou de Reesende säin Auto mat op seng Destinatioun kann huelen, gëtt et speziell Quaie fir d'Autoen op- an ofzelueden.
Am Beetebuerger Triage besteet eng Statioun fir d'Verluede vu Semi-Remorquen op d'Schinnenautobunn Beetebuerg - Perpignan, déi vu Lorry-Rail S.A. bedriwwe gëtt. Do kënnen d'Firmen hir Remorquen op den Zuch setzen, an an de Süde féiere loossen, fir sou Zäit a Käschten ze spueren. D'Statioun huet 2 Quaie vu jeeweils 800 Meter Längt.
An der Minettsgéigend oder bei Steekaule goufe fréier héich Quaie benotzt fir d'Minett oder d'Gestengs aus de Buggien an Eisebunnswaggonen ze tippen. Hautdesdaags ginn dofir Siloen oder Fërderbänner benotzt.
Kiischpelter Sonnekrees
De Kiischpelter Sonnekrees ass eng Plaz déi tëscht Äischer a Pënsch um Flouer Loh ugeluecht gouf fir de Konfluenzpunkt vum 50. Breetegrad Nord, mam 6. Längtegrad Ost ze markéieren.
D'Plaz besteet aus engem Krees um Buedem dee mat Paweesteng augeluecht ass, mat an der Mëtt engem vertikalen Inoxstaf vun engem Meter Héicht, deen den eenzege Konfluenzpunkt vum Lëtzebuerger Land markéiert.
Ronderëm de Krees sti kleng hëlze Poteauen déi d'Himmelsrichtungen uginn.
D'Sonnenauer weist déi genee Lokalzäit, d. h. beim héchste Sonnestand weist se zwielef Auer. Well d'Sonn awer nëmme véiermol am Joer mat der Sonnenauer iwwereneestëmmt, ass um Explikatiounspanneau en Diagramm dee weist wéi vill Minutten Differenz e muss ofrechnen oder derbäizielen.
Georges Moustaki
De Georges Moustaki (fir richteg Giuseppe Mustacchi), gebuer den 3. Mee 1934 zu Alexandria an Egypten a gestuerwen den 23. Mee 2013 zu Nice, war e franséische Sänger, Komponist a Lyriker.
Liewen
De Moustaki ass als Jong vun engem jiddesch-griichesche Libraire zu Alexandria opgewues, wou en an e franséische Lycée goung. 1951 ass en op Paräis gaangen an huet ugefaange Chansonen ze schreiwen. Hien ass dem Georges Brassens, begéint, deen en encouragéiert huet, Museker ze ginn. De Virnumm vu sengem Kënschtlerpseudonym ass en Hommage un de Brassens. 1958 huet en d'Édith Piaf kennegeléiert, hat eng kuerz Affär mat hir an huet hir den Text vum Lidd Milord geschriwwen.
De Georges Moustaki ass den 23. Mee 2013 zu Nice un enger Longekränkt gestuerwen. ,
Wierker
An den 1960er Joren huet de Moustaki Lidder fir bekannt Chansoninterprete wéi d'Édith Piaf, d'Barbara, de Serge Reggiani, d'Dalida, den Yves Montand, d'Juliette Gréco an den Henri Salvador geschriwwen. Um Enn vun den 1960er Joren huet hie mat der Sängerin Barbara zesummegeschafft a goung mat hir op Tournée. 1968, wéi d'Barbara eng Kéier krank war, hat hie säin éischte Solo-Concert an ass duerno och eleng opgetrueden.
Zu senge bekanntste Stécker gehéieren Ma liberté, Le métèque, Ma solitude, En mediterranée, Hiroshima an Nadjejda.
Luna 3
D'Luna 3 war déi drëtt erfollegräich Moundsond vun der Sowjetunioun.
These Thousand Hills
These Thousand Hills ass en US-amerikanesche Western vum Richard Fleischer aus dem Joer 1959 no engem Roman vum A.B. Guthrie Jr..
Luna 3
Missiounsverlaf
D'Raumsond gouf de 4. Oktober 1959 gestart an hat 278,5 Kilogramm gewien. Luna 3 hat am Géigesaz zu Luna 1 eng Kamera, mat där si spektakulär Fotoe vun der äerdofgedréiter Säit vum Äerdmound opgeholl hat, déi bis zu deem Zäitpunkt nach kee Mënsch gesinn hat. D'Bildqualitéit vun de Fotoe war net ganz gutt an et gouf Schwieregkeete bei der Signaliwwerdroung. D'Biller goufen u Bord entwéckelt a mat gewéinlecher Bildfunktechnik iwwermëttelt. Am Ganze goufen 29 Fotoe vun der Äerdmoundrécksäit gemaach, déi 70 Prozent vun der äerdofgedréiter Säit duerstellen. Allerdéngs goufen net all Fotoen erfollegräich op d'Äerd iwwerdroen. Déi essentiell Entdeckung war, datt op der äerdofgedréiter Säit déi hell Héichlänner géintiwwer den donkelen Déiffläche méi staark present ware wéi op der bekannter Säit a grouss Maria deemno feelen. Déi opfällegst Mareflächen déi Luna 3 fonnt huet, sinn d'Mare Moscoviense an dee besonnesch donkele Buedem vum Krater Tsiolkovskiy.
RGTR-Linn 221
D'RGTR-Linn 221 ass eng regional Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Kierchbierg - Uewerstad - Dummeldeng - Eesebuer - Buerglënster - Guedber - Jonglënster fiert. Virum 17. Juli 2022 ass se als Linn 100 gefuer.
Luna 3
Missiounsverlaf
D'Sond war no enger Moundëmkreesung nees an d'Schwéierfeld vun der Äerd komm a war am Abrëll 1960 an der Äerdatmosphär vergloust. De Funkkontakt war schonn den 22. Oktober 1959 ofgebrach.
Luna 3 war e weideren Erfolleg vun der Sowjetunioun an enger Rei vu Premièren zum Raumfaartzäitalter.
Pagny-lès-Goin
Pagny-lès-Goin ass eng franséisch Gemeng am Museldepartement an der Regioun Grand Est.
RGTR-Linn 221
Bis den 16/07/2022 ass d'Linn 100 op der Streck Lëtzebuerg - Buerglënster - Allënster - Fiels - Dikrech gefuer.
D'Linn 221 gëtt vu méindes bis samschdes all Stonn, mat Zousazfaarten an der Spëtzestonnen ausgefouert. sonndes fiert d'Linn all zwou Stonnen.
Zu Eesebuer hat se Uschloss op d'Linn 235 fir op Luerenzweiler an zu Jonglënster op d'Linn 250 a Richtung Ettelbréck / Dikrech.
Halten op der Linn
(D'Nimm vun den Halte si sou uginn, wéi se am offizielle Fuerplang 07/2022 publizéiert sinn.)
Um Spaweck
All d'Informatioune bezéie sech op de Fuerplang vum 17. Juli 2022
CR127
Den CR127 ass e Chemin repris am Kanton Lëtzebuerg a geet vu Senneng bis op Ueweraanwen.
Den CR127 ass ronn 3,1 km laang.
These Thousand Hills
Ëm wat geet et am Film?
Den Albert Gallatin, e jonke Cowboy, well eng eege Ranch hunn. Bis dohi kritt hien awer nach vill Steng an de Wee geluecht...
Gyrokompass
De Gyrokompass ass e Kompass, dee sech parallel zu der Rotatiounsachs vun der Äerd orientéiert a sou d'Nord-Südrichtung uweist. Well en e bëssi Zäit fir d'Ausriichtung brauch, gëtt e besonnesch bei Gefierer agesat déi lues fuere wéi z. B. Schëffer. E schafft onofhängeg vum magnéiteschen Norden a weist dofir keng magnéitesch Ofwäichung. Dogéint entsteet eng Ofwäichung bei séierer Eegebeweegung.
Dee bei klenge Fliger agesate Kursindikater gëtt dacks mam Gyrokompass verwiesselt. Déi modern kamoud Navigatiounssystemer (Inertialen Navigatiounssystem) liwweren zousätzlech zu der Positiounsbestëmmung eng Kompassinformatioun, déi iwwer de Gyrokompassprinzip ermëttelt gëtt.
Funktiounsprinzip
De Kreeselkompass besteet aus engem Gyromotor, gewéinlech an enger Kardan-Ophänkung. Zousätzlech ass e sou geschafft, datt en Dréimoment op en awierkt, soulaang seng Dréiachs net no Norde weist. Am hei niewendrun duergestallte Versuchsopbau ass en als Pendel opgehaangen. E ka sech nëmme parallel zu der Äerduewerfläch fräi ausriichten.
D'Schemazeechnung am Bild 2 weist, vum Südpol aus gesinn, e Gyrokompass, dee sech laanscht den Equator beweegt. Seng Rotatiounsachs s-n steet parallel zu der Äerduewerfläch. Well den Dréiimpuls konstant ass, behält d'Achs hir Richtung och bei Beweegung zu der zweeter agezeechenter Positioun bäi. Wéinst der besonnescher Ophänkung kann de Kreesel sech nëmmen op zwéi Niveauen ausriichten. Op déi drëtt Richtung wierkt d'Äerdunzéiungskraaft. Si versicht, d'Achs laanscht där mat D bezeechente Feiler ze kippen. Den Dréimoment dee si generéiert kippt d'Rotatiounsachs aus dem Zeechenniveau eraus a léisst de Kreesel prezedéieren. Duerch Dämpfung vun der Dréibeweegung ëm de Punkt A kënnt de Kreesel zur Rou, wann déi ugräifend Kraaft verschwënnt. Dat ass dann de Fall, wann d'Kreeselachs an d'Nord-Südrichtung weist.
Hydronymie
D'Hydronymie (aus dem Griicheschen hydor 'υδωρ'=„Waasser“ an onoma 'όνομα' = „Numm“) ass de Studium vum Urspronk, der Bedeitung an der Evolutioun vun den Nimm vu Waasserleef (Hydronymmen).
Gyrokompass
Funktiounsprinzip
E Gyrokompass ass empfindlech géintiwwer Tempobeweegungen, wéi si beim Stampfen oder Schléngere vun engem Schëff optrieden. Si loosse sech duerch eng Dämpfung no der Method vun Maximilian Schuler verklengeren.
E moderne Gyrokompass erreecht eng dynamesch Ausriichtgenauegkeet vu manner wéi 0.5°.
Toponymie
D'Toponymie (aus dem Griicheschen τόπος, tópos, "Plaz" an ὄνομα, ónoma, "Numm") ass de Studium vum Urspronk, der Bedeitung an der Evolutioun vun den Nimm vu Lokalitéiten a soss geographeschen Eenheeten.
Zu de sougenannten Toponymmen zielt een:
D'Toponymie huet neierdéngs och ugefaange sech ëm d'Nimm vu Gebaier, Stroossen, Plazen a souguer extraterrestreschen Himmelskierper ze këmmeren.
D'Toponymmen hunn zwou Funktiounen:
De sproochwëssenschaftleche Beräich vun der Toponymie setzt natierlech virun allem bei der kultureller Funktioun vun den Toponymmen un, mee wann aus praktesche Grënn reng geographesch Kennzeechen zu engem Toponym gefouert hunn da setzt se natierlech gär och do un.
Bernard Plossu
De Bernard Plossu, gebuer de 26. Februar 1945 zu Đà Lạt am Süde vum Vietnam, ass e franséische Fotograf. De gréissten Deel vu sengem Wierk besteet aus Reesreportagen.
Liewen
De Bernard Plossu huet vun 1951 bis 1962 zu Paräis studéiert. Hie fänkt ganz fréi mat der Fotografie un: 1958 reest e mat sengem Papp an d'Sahara, ausgerëscht mat engem Kodak Brownie Flash, an 1965 mécht e sech a Mexiko am Kader vun enger englescher Expeditioun fir den Urwald vun Chiapas ze fotograféieren.
Doropshi mécht en eng ganz Rei Faarf-Reportage bei de Maya-Indianer an an den USA.
1970 realiséiert hien eng Aarbecht iwwer Indien, wou d'Iddi vun den „séquences surbanalistes“ opkënnt. Dobäi handelt et sech ëm banal Sequenzen déi am Fong surrealistesch sinn.
Hie mécht weiderhi vill Reese fir Faarf-Reportagen ze maachen. 1975 ass e fir déi éischt Kéier am Niger. Vun do un fotograféiert hien nëmmen nach Schwaarz-Wäiss a mat enger 50 mm-Festbrennwäit.
1978 kënnt säi Jong, de Shane, deen e reegelméisseg fotograféiert, op d'Welt. 1983 fänkt en un ze molen a mat der Agence Fotowest zesummen ze schaffen. Säin zweete Jong, de Joaquim, kënnt 1986 op d'Welt a säi Meedchen, d'Manuela, am Joer 1988.
Harry Dean Stanton
Den Harry Dean Stanton, gebuer de 14. Juli 1926 zu West Irvine, am Kentucky, a gestuerwen de 15. September 2017, war en US-amerikanesche Schauspiller. Hie gëllt als ee vun de villsäitegsten Nieweschauspiller vum amerikanesche Film.
Liewen
De Stanton war am Zweete Weltkrich an der United States Navy, huet duerno op der University of Kentucky studéiert an ass do an enger Opféierung vum George Bernard Shaw sengem Pygmalion opgetrueden. Hien ass dunn a Kalifornien an de renomméierten Pasadena Playhouse Theater gaangen. Hie krut éischt Filmrollen an huet sech séier en Numm gemaacht als e verlässlechen Nieweschauspiller, deen duerch seng charakteristesch Zich opgefall ass. 1984 krut de Stanton eng vu senge raren Haaptrollen am Wim Wenders sengem Film Paris, Texas. Dacks huet hie skurril oder geheimnisvoll Personnage gespillt.
A meeschtens kuerze, mä pregnante Rollen ass hien a bekannte Filmer opgefall, sou zum Beispill an Alien oder The Last Temptation of Christ. Hien huet e puermol mam David Lynch gedréint, fir d'éischt Kéier als Privatdetektiv a Wild at Heart (1990) a fir d'lescht an Twin Peaks: Fire Walk with Me (2016).
Den Harry Dean Stanton ass de 15. September 2017 am Alter vun 91 Joer am Cedars-Katharine Medical Center zu Los Angeles gestuerwen.
Pimbo
Pimbo ass eng franséisch Uertschaft a Gemeng am Departement Landes, an der Regioun Nei-Aquitaine.
Pimbo läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Couze-et-Saint-Front
Couze-et-Saint-Front ass eng franséisch Gemeng am Departement Dordogne an der Regioun Nei-Aquitaine.
D'Gemeng läit am Dall vun der Dordogne, do wou d'Couze draleeft.
Karl-Otto Alberty
De Karl-Otto Alberty och Karl Otto Alberty gebuer den 13. November 1933 zu Berlin ass en däitsche Schauspiller.
Vieille-Église
Vieille-Église ass eng franséisch Gemeng am Departement Pas-de-Calais an der Regioun Hauts-de-France.
D'Haus am Härewee
D'Haus am Härewee ass ee Kriminalroman op Lëtzebuergesch vum lëtzebuergeschen Auteur Vic Fischbach, deen 2009 erauskoum.
Ëm wat geet et an der Erzielung?
Zu Schieren an enger Villa ass eng Fra an hirem Bett dout opfonnt ginn: Erschoss. Bosseg dobäi war, datt d'Haus souzesoen hermetesch versigelt war. All d'Fënstere waren zou an am Schlofzëmmer, an deem d'Fra louch, waren d'Diere vu banne verrigelt oder zougespaart, sou datt een net emol mat engem Schlëssel hätt kënnen erakommen. Et huet ganz no engem Suicid ausgesinn.
Den Haaptkommissär Markus vun Ettelbréck traut der Saach net ganz a sammelt vill verschidden Informatiounen, déi him ëmmer méi d'Gewëssheet ginn, datt et ee Muerd war.
Personnagen
Déi verstuerwen Damm, d'Suzanne Frantz war zweemol bestuet an huet och zweemol hire Meederchersnumm behalen, wéinst hirem Haff, dem Frantzenhaff. Nom Doud vun hirem éischte Mann, dem Bauer Josy Birkel, ass de Geschäftsmann Gaston Wilhelm hiren zweete Mann ginn. Hir Duechter aus deem éischte Bestietnes d'Jeanny Colbach-Birkel gëtt mat hirem Stéifpapp net gutt eens.
Den Haaptkommissär Markus spillt all Woch zu Schieren Kaart, wou hien dat eent an dat anert gewuer gëtt. Hie schafft enk mat senge Polizisten zu Ettelbréck a mam Divisiounskommissär vun Dikrech zesummen.
Der Madame Frantz hir bescht Frëndin, d'Cecile Hermes, huet dem Kommissär och vill z'erzielen.
Soss
D'Haus am Härewee ass fir eng Kéier emol eng komplett Detektivgeschicht oder besser gesot ee Policeroman (police procedural novel), deen eng Weiderentwécklung vun der Detektivgeschicht ass. Do ass alles dran: Muerd, Ermëttlung, Beweissécherung, Verdacht, Konfrontatioun vum Verdächtege mat de Bewäisstécker, eventuellt Geständnes, Verhaftung, Uklo, Prozess, Urteel. Dat ass am europäesche Krimi, am Géigesaz zum amerikanesche seelen ze fannen, do ass gewéinlech mat der Verhaftung de Roman eriwwer.
Am Haus am Härewee kënnt Ettleches zesummen. Dozou gehéiert och d'Motiv an d'Kalbliddegkeet vum Plang a vun der Ausféierung vum Muerd.
Et war zwar net dee perfekte Muerd – dee gëtt et angeblech net – oder op d'mannst net am Kriminalroman – mä ee perfekt premeditéierte Muerd, fir deen et drësseg Joer feste Prisong gëtt – vläicht mat engem klenge Sursis.
Vëlospist PC18
D', och nach Schifergrouwepist, offiziell Itinéraire cyclable des ardoisières, ass eng vun den 41 Vëlosstrecke vum nationale Reseau zu Lëtzebuerg.
Streck
D'PC18 ass 12,31 km laang a féiert vu Kietscht op Roumecht. Den déifste Punkt (364,70 m) ass zu Roumecht an den héchsten (513,78 m) zu Kietscht (Wäissenhaff).
Se féiert laanscht oder duerch follgend Uertschaften: Kietscht, Flatzbuer, Wolwener Klaus, Pärel, Wolwen a Roumecht.
Uschlëss un aner Pisten
D'Schifergrouwepist huet Uschloss un d'PC17 (Westpist) zu Kietscht.
Octave Lapize
Den Octave Lapize, gebuer zu Montrouge de 24. Oktober 1887, a gestuerwen de 14. Juli 1917 zu Toul, war e franséische professionelle Vëlossportler a Pilot.
Seng bescht Performance war wéi en den Tour de France vun 1910 gewonnen huet, den éischten Tour deen duerch d'Pyrenäe gefouert huet.
Hie war am Ganze sechsmol um Tour de France dobäi, a war vun 1911 bis 1913 franséische Landesmeeschter.
Als Pilot war hien un der Front am Éischte Weltkrich am Asaz a war do de 14. Juli 1917 vun engem feindleche Fliger ofgeschoss ginn, an ass zu Noviant-aux-Prés ofgestierzt.
Oronymie
D'Oronymie (aus dem Griicheschen όρoς oros „Bierg“ an όνομα onoma „Numm“) ass de Studium vum Urspronk, der Bedeitung an der Evolutioun vun den Nimm vu Bierger a Koppen (Oronymen)
Orny (Moselle)
Orny ass eng franséisch Gemeng am Museldepartement an der Regioun Grand Est.
Lanners
Lanners ass de Familljennumm, deen etymologesch op d'flektéiert Form vun der Uertschaft Lannen (Réiden op der Atert) zeréckgeet, resp. op soss en Toponym, dee vun de Lannen hierkéim.
Et ass de Familljennumm vun ë. a. follgende Persounen:
NGC 657
Den NGC 657 ass en oppene Stärekoup am Stärebild Cassiopeia.
Ethnonymie
D'Ethnonymie (aus dem Griicheschen ἔθνος éthnos „Vollek,“ an ὄνομα ónoma „Numm“) ass de Studium vum Urspronk, der Bedeitung an der Evolution vum Numm vun enger Stad, enger Regioun oder engem Land (Ethnonymen)
Jones 1
Den Jones 1 ass e planetareschen Niwwel am Stärebild Pegasus.
Hie gouf am Joer 1941 vun der Rebecca Jones entdeckt. Säi liichtschwaacht visuellt Bild gläicht enger Ultraviolettfoto.
Sigurður Ingi Jóhannsson
De Sigurður Ingi Jóhannsson [], gebuer den 20. Abrëll 1962 zu Selfoss, ass en islännesche Politiker vun der Fortschrëttspartei.
HIen ass zanter 2009 Deputéierten am islännesche Parlament Althing fir de Waldistrikt Süd. Hie gouf den 23. Mee 2013 Minister fir Fëscherei a Landwirtschaft an der Regierung vum Sigmundur Davíð Gunnlaugsson, a war bis den 31. Dezember 2014 do och nach Ëmweltminister.
Nom Récktrëtt vum Sigmundur Davíð Gunnlaugsson als Premierminister, de 6. Abrëll 2016, gouf de Sigurður Ingi Jóhannsson zum Interims-Premier ernannt. Den 11. Januar 2017 huet de Bjarni Benediktsson, deem seng Regierung aus de virgezunnen Neiwalen am Hierscht 2016 ervirgoung, seng Nofolleg ugetrueden.
Paul Kirps
De Paul Kirps, gebuer de 16. Juli 1969 an der Stad Lëtzebuerg ass e lëtzebuergesche Graphiker a Multimediakënschtler.
Vun 1991 bis 1996 huet hie säi Studium an der Schwäiz op der École cantonale d'art de Lausanne gemaach, déi hie mat engem Diplom an der visueller Kommunikatioun ofgeschloss huet.
Eenzel Wierker vum Paul Kirps gëtt et an der Kollektioun vum Mudam, vum Züricher Museum für Gestaltung an am MoMa zu New York. Als Gewënner vun engem Gestaltungsconcours huet hien am Summer 2019 Deeler vum Interieur vum Lënster Lycée mat senger Konscht dekoréiert.
Io la conoscevo bene
Io la conoscevo bene ass en italieenesch-franséisch-däitsche Film vum Antonio Pietrangeli aus dem Joer 1965.
Ëm wat geet et am Film?
D'Maria verléisst hiert hiert klengt Duerf a plënnert op Roum. Si schafft do als Coiffeuse. Si huet vill Bekanntschafte mat Männer déi awer ni laang daueren.
CR126B
Den CR126B ass e Chemin repris am Kanton Lëtzebuerg a geet vum Sennengerbierg bis op Hueschtert.
Den CR126B ass ronn 850 m laang.
Fra Mauro (Moundkrater)
De Fra Mauro ass en Impaktkrater um Äerdmound mat engem Duerchmiesser vu 95 km. E läit am Zentrum vun der Fra Mauro Formatioun, nordëstlech vum Mare Cognitum a südëstlech vum Mare Insularum. De südleche Rand deelt sech de Fra Mauro-Krater mat de méi jonke Moundkratere Bonpland a Parry, wouduerch d'südlech Kratermauer an de Fra Mauro-Krater eragebéit ass.
De Kraterrand gouf duerch spéider Meteorittenaschléi staark opgerappt mat grousse Lächer no Norden an Osten. Déi héchst Hiwwele vum Kraterrampli hunn 700 m.
De Kraterbuedem ass mat basaltescher Lava bedeckt. D'Uewerfläch vum Buedem ass vu Grief duerchzunn déi vun Noden no Süde lafen. De Krater huet keen Zentralbierg.
Apollomissiounen
De Fra Mauro war ursprénglech als Landeplaz fir d'Apollo 13-Missioun virgesinn, déi awer schifgaange war. D'Landegebitt am nërdlechen Deel vum Fra Mauro gouf du fir d'Apollo 14 gebraucht. Wärend der Missioun goufen do Breccien agesammelt, déi beim Imbrium-Impakt op Deeler vum Fra Mauro-Krater ofgelagert goufen. Déi Decken déi zum Deel aus graffe Brochstécker besteet gëtt och als „Fra Mauro Formatioun“ bezeechent.
Numm
De Fra Mauro-Krater gouf nom venezianesche Pater a Kartograph Fra Mauro genannt.
Mary Higgins Clark
D'Mary Higgins Clark, gebuer als Mary Theresa Eleanor Higgins de 24. Dezember 1927 zu New York, a gestuerwen den 31. Januar 2020 zu Naples, am Florida, war eng US-amerikanesch Auteurin vu Kriminalromaner.
No engem éischte Buch Aspire to the Heavens (1969), engem biographesche Roman iwwer den George Washington, huet si mat hirem zweeten, Where are the children? (1975) e Bestseller gehat. Den Nofollger A Stranger Is Watching (1977) war en nach méi grousse Succès. Zanterhier huet si eng 25 weider Kriminalromaner geschriwwen, vun deenen eleng an de Vereenegte Staaten méi wéi 100 Millione verkaaft goufen.
Moncheux
Moncheux ass eng franséisch Gemeng am Museldepartement an der Regioun Grand Est.
Lëscht vun den nationale Monumenter an der Gemeng Lëtzebuerg/Belair
An dëser Lëscht vun den nationale Monumenter am Quartier Belair sinn all national Monumenter opgezielt, déi am Quartier Belair vun der Gemeng Lëtzebuerg ze fanne sinn (Stand: ).
Belair
Legend: PCN - Patrimoine culturel national; ICPCN - Intention de classement; IS – Immeubles et objets inscrits à l'inventaire supplémentaire
1944 (Lidd)
Et war déi ukrainesch Bedeelegung am Eurovision Song Contest 2016 zu Stockholm, gesongen op Englesch a Krimtataresch. Et koum an der zweeter Halleffinall op déi 2. Plaz mat 287 Punkten an an der Finall op déi 1. Plaz mat 534 Punkten.
Contenu
Den Titel "1944" bezitt sech op grad dat Joer, an dem de sowjetesche Staatschef Josef Stalin no der Réckeruerwerung vun der Krim vun der däitscher Wehrmacht d'Krimtataren an Zentralasien deportéiere gelooss huet well en déi beschëllegt huet mat de Besatzer kollaboréiert ze hunn.
Et geet am Text ëm d'Geschicht vun der Jamala hiren Urgrousselteren déi och vum Stalinregime deportéiert goufen. Den 18. Mee 1944 war hir Urgroussmamm Nasylchan mat fënnef Kanner aus hirem Haus am Dorf Kutschuk Osen a Kirgisistan deportéiert ginn. Am Lidd geet d'Jamala op déi verluere Kandheet an der Heemecht an dat grujelegt Behuele vun de Sowjets an. De Refrain vum Lidd besteet aus zwou Zeilen a krimtatarescher Sprooch, déi och am 1966 verfaasste Lidd Ey Güzel Kırım (Oh, schéi Krim) stinn. Krimtataresch war domat beim ESC fir déi éischt Kéier ze héieren.
Kontroversen
Nodeems d'Jamala déi ukrainesch Virentscheedung gewonnen hat, hunn Diskussiounen ugefaangen, op d'Lidd net politesch wier. Den offizielle Reegele vum ESC no si Lidder verbueden, deenen hiren Text ze vill politesch ausgeluecht ka ginn. E puer russesch Politiker op der Krim hu gesot, d'Ukrain géif d'Lidd benotze fir "Russland unzegräifen" an "d'Tragedie vun de Krimtataren auszenotze fir den europäesche Spectateuren e falscht Bild vun der angeblecher Bedreeung vun den Tataren op der elo russescher Krim ze vermëttelen."
Sainte-Marie-Kerque
Sainte-Marie-Kerque ass eng franséisch Gemeng am Departement Pas-de-Calais an der Regioun Hauts-de-France.
1944 (Lidd)
Kontroversen
Den 9. Mäerz 2016 gouf awer vun der EBU verlaude gelooss, datt se den Titel an de Contenu vum Lidd gepréift hätt a weeder deen een nach deen aneren op e politeschen Hannergrond zeréckzeféiere wier an domat keng Reegele vum ESC gebrach goufen.
Los Molinos
Los Molinos ass den Numm vu verschiddenen Uertschaften an de spueneschsproochege Länner, ënner anerem:
Music for 18 Musicians
Music for 18 Musicians ass ee minimalistescht musikalescht Wierk, dat vum Steve Reich an der Period vum Mee 1974 bis den Abrëll 1976 fir een Ensembel vun 18 Museker geschriwwe gouf. Et gëllt als ee vun de Meeschterwierker vum Reich an als essentiellt Wierk vun der zäitgenëssescher klassescher Musek. D'Uropféierung war de 24. Abrëll 1976 an der Town Hall zu New York. D'Stéck ass geschriwwe fir een Cello, eng Gei, zwou Klarinetten (béid Museker spillen och Bassklarinett), véier Pianoen, dräi Marimbaen, zwee Xylophonen, e Metallophon a véier weiblech Stëmmen.
Gaugeac
Gaugeac ass eng franséisch Gemeng am Departement Dordogne an der Regioun Nei-Aquitaine.
D'Gemeng läit Zesummefloss vun der Baach Soulauret mam Dropt.
Friedrich von Ledebur
De Friedrich von Ledebur, gebuer als Friedrich Anton Maria Hubertus Bonifacius Graf von Ledebur-Wicheln den 3. Juni 1900 zu Nisko, (Éisträich-Ungarn) a gestuerwen de 25. Dezember 1986 zu Schwertberg, (Éisträich) war en éisträichesch-US-amerikanesche Schauspiller.
De Friedrich von Ledebuer ass international bekannt duerch d'Roll vum Queequeg am Film Moby Dick aus dem Joer 1956 vum John Huston.
Dänesch
Dänesch (da: dansk) gehéiert zum nordgermaneschen Ënneraascht vun den indoeuropäesche Sproochen.
D'dänesch Sprooch gëtt vu ronn 5–6 Milliounen Awunner als Mammesprooch geschwat.
Et ass d'offiziell Sprooch an Dänemark an op Färöer, an et ass och d'Aarbechts- a Korrespondenzsprooch am Nordesche Rot an an der Europäesch Unioun.
Le Sablon (Moselle)
Den ëstechen Deel op der Seille läit op enger Héicht vun 170 Meter. En ass flaach a gëtt bei Héichwaasser iwwerschwemmt, wärend de westlechen Deel op engem klengen Hiwwel vun ëm déi 185 m läit.
Wéinst den Eisebunnen a wéinst der Baach ass et onméiglech an de Quartier ze kommen ouni iwwer eng Bréck oder duerch en Tunnel ze fueren.
RGTR-Linn 222
D'RGTR-Linn 222 ass eng regional Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten um Trajet Lëtzebuerg - Jonglënster - Hiefenech - Chrëschtnech - Beefort fiert. Virum 17. Juli 2022 ass se als Linn 107 gefuer.
D'Linn fiert vu méindes bis samschdes all Stonn a sonndes all zwou Stonnen.
Halten op der Linn
(D'Nimm vun den Halte si sou uginn, wéi se am offizielle Fuerplang publizéiert sinn.)
Kuckt och
Lëscht vun den RGTR-Buslinnen
Um Spaweck
All d'Informatioune bezéie sech op de Fuerplang vum 17. Juli 2022
Kierch Reisduerf
D'Kierch zu Reisduerf ass eng kathoulesch Kierch déi zur Par Dikrich Le Bon Pasteur, zum Dekanat Zentrum an zu der Gemeng Reisduerf gehéiert.
De Patréiner vun der Kierch ass de hellege Baartelméis, deem säi Fest de 24. August gefeiert gëtt.
D'Kierch steet am südlechen Deel vu Reisduerf op der Place de l'Église, déi an der rue de Larochette, dem CR358, läit.
Zur fréierer Par Reisduerf hunn ausser der Parkierch vu Reisduerf och nach d'Filialkierch vu Bigelbaach, d'Antoniuskapell vu Reisduerf an d'Nikloskapell zu Héischdref gehéiert.
Salomėja Zaksaitė
D'Salomėja Zaksaitė, gebuer de 25. Juli 1985 zu Kaunas, ass eng litauesch Schachspillerin a Juristin. Den Titel vum internationale Meeschter (WIM) krut si am Joer 2003.
Hir aktuell Elo-Zuel läit bei 2155 (Mee 2013) an hir maximal erreechte bei 2267(2005); domat ass si op Plaz 7 vun der Fraeranglëscht a Litauen.(Mee 2010)
Liewen
2003-2008 huet d'Zaksaitė op der Universitéit Vilnius Droit studéiert. Duerno huet si eng Carrière als Beamtin um Institut fir Droit ugefaangen an op der Uni vu Vilnius en Doktertitel an Droit gemaach.
Agence pour le développement de l'emploi
D'Agence pour le développement de l'emploi, ofgekierzt ADEM oder Adem, ass dat lëtzebuergescht Aarbechtsamt.
D'ADEM ënnersteet dem Ministère fir Aarbecht, Beschäftegung a fir Sozial- a Solidarwirtschaft an huet hire Sëtz an der Stad Lëtzebuerg an huet regional Agencen zu Dikrech, Déifferdeng, Diddeleng, Esch-Uelzecht, Lëtzebuerg, Wolz a Waasserbëlleg.
Geschicht an Direktioun
Mam Gesetz vum 2. Mee 1913 gouf d'Lëtzebuerger Regierung dozou autoriséiert Bureaux de placement opzemaachen a mam Arrêté grand-ducal vum 21. August 1913, dee vum 1. Oktober 1913 u rechtskräfteg war, gouf de Beruff vum Placeur definéiert.
Den 30. Juni 1945 gouf per Arrêté grand-ducal den éischten Office national du travail geschaaft. Dee gouf de mam Gesetz vum 21. Februar 1976 an Administration de l'emploi ëmgenannt a krut mam Gesetz vum 18. Januar 2012 säin aktuellen Numm.
Am 21. Joerhonnert war de Jean-Marie Mousel bis zu sengem Doud den 29. Juni 2000 Direkter vun der ADEM. Seng Nofollgerin war Mariette Scholtus vun August 2000 bis Juni 2012. Si war déi éischt Fra un der Spëtzt vun enger grousser Lëtzebuerger Verwaltung an ass den 20. Juni 2012 wéinst Kritik un hirer Leedung ofberuff ginn.
Mat der Direktioun gouf dunn de Géry Meyers chargéiert, deen dem Personal de 5. Juli 2012 virgestallt gouf a seng Funktiounen den 1. September 2012 ugetratt huet,. Offiziell aus perséinleche Grënn huet de Meyers am Mäerz 2013 ugekënnegt d'ADEM ze verloossen; hie gouf am Abrëll duerch d'Isabelle Schlesser ersat.
D'Mariette Scholtus hat virum Verwaltungsgeriicht géint hir Versetzung geklot. D'Geriicht huet hir de 5. Mee 2015 wéinst engem formaljuristesche Feeler Recht ginn, wouropshi a si erëm als Direktesch vun der ADEM etabléiert gouf. Den 19. Mee huet den Aarbechtsminister Nicolas Schmit eng nei Prozedur ageleet fir d'Mariette Scholtus ofzesetzen an zënter dem 19. Juni ass d'Isabelle Schlesser nees Direktesch, ,.
Zuelen
2014 hu ronn 11.000 Persounen, déi bei der ADEM ageschriwwe waren, dréit Méint no der Clôture vun hirem Dossier geschafft. Dat selwecht Joer goufen och iwwer 250 Formatiounen organiséiert.
Haffmarschall
Den Haffmarschall ass den ieweschte Verwaltungsbeamten op engem fürstlechen Haff. Hien iwwerwaacht déi ekonomesch Dossiere vum Haff an ass de Preposé vum Maréchalat, der Haffmarschallsverwaltung.
Am Allgemengen
Fréier gouf all Staatsdéngscht als Haffdéngscht ugesinn an dowéinst besteet den Titel Marschall, Kanzler oder Minister bis haut nach an de Fürstenhaiser déi nach bestinn. D'Haffmarschäll hu sengerzäit ëmmer zum Adel gehéiert an et waren dacks pensionéiert héich Membere vum Militär.
Zu de Flichte vun engem Haffmarschall gehéiert d'Organisatioun vun den Empfäng an den Audienze grad ewéi vun de Reesen an de Staatsvisitte vun de Membere vum Herrscherhaus. Den Haffmarschall huet d'Opsiicht iwwert de kinnekleche Stot, inklusiv der Organisatioun vum Iessen, der Kichen oder dem Wäikeller.
Das Geheimnis der gelben Mönche
Das Geheimnis der gelben Mönche ass en däitsch-éisträichesch-italieenesche Film vum Manfred R. Köhler aus dem Joer 1965.
Ëm wat geet et am Film?
D'Sandra Perkins soll op hirem 25. Gebuertsdag 72 Milliounen Dollar ierwen. Sollt se virdru stierwen, géif hire Momper déi Zomm kréien. De Gangsterboss Gérard van Looch a seng Band, déi als Pateren a gieler Uniform verkleet sinn, wëll dofir suergen, datt d'Sandra den dezisiven Datum net erreecht. Ma de Geheimagent James Vine ass do fir hir ze hëllefen ...
Haffmarschall
Am Allgemengen
Hautdesdaags gëtt et den Titel vum Haffmarschall nach a Schweden (hovmarskalksämbete), Dänemark (hofmarskal) an zu Lëtzebuerg. An der Belsch gouf d'Funktioun vum Haffmarschall 2006 ofgeschaaft.
Den Haffmarschall zu Lëtzebuerg
Zu Lëtzebuerg kann den Haffmarschall - nieft den allgemenge Funktiounen - de Groussherzog bei Manifestatioune vertrieden, wann deen net selwer deelhuele kann.
Duerch den Arrêté grand-ducal vum 9. Oktober 2020 mat deem d'Maison du Grand-Duc an d'Liewe geruff gouf, gouf och d'Funktioun vum Haffmarschall definéiert. Den Haffmarschall gëtt als Staatsbeamten agestallt a vum Grand-Duc genannt.
Aufgaben
Den Haffmarschall vertrëtt de Staatschef an organiséiert seng offiziell Aktivitéiten. Hie representéiert d'Maison du Grand-Duc géintiwwer Drëttpersounen a virun der Justiz. Zu sengen Aufgabe gehéiert och d'Organisatioun vun nationalen an internationalen Audienzen a Staatsvisitten. Hien ass zoustänneg fir d'Relatiounen tëscht dem groussherzoglechen Haff an der Regierung a bekëmmert sech ëm d'ëffentlech Aktivitéite vum Staatschef a senge Familljememberen.
Marshall-Gambit
De Begrëff Marshall-Gambit bezitt sech op eng Rei Schacherëffnungen déi no dem amerikanesche Schachspiller Frank Marshall benannt goufen:
Doriwwer eraus gëtt et nach de Marshall-Ugrëff an der Spuenescher Partie (1. e4 e5 2. Sf3 Sc6 3. Lb5 a6 4. La4 Sf6 5. 0-0 Le7 6. Te1 b5 7. Lb3 0-0 8. c3 d5), deen heiansdo als „Marshall-Gambit“ bezeechent gëtt, well an där Erëffnung och e Bauer geaffert gëtt.
NGC 7674
Den NGC 7674 ass eng interaktiv Galaxis am Stärebild Pegasus.
Giovanni Riccioli
De Giovanni Battista Riccioli oder och Giambattista Riccioli, gebuer de 17. Abrëll 1598 zu Ferrara a gestuerwen de 25. Juni 1671 zu Bologna war en italieenesche Paschtouer (zanter 1614 Jesuitt) an Astronom. Ir hie sech ganz der Astronomie zougedréit hat, hat hie vill Jore Schoul an den Universitéite vu Parma a Bologna gehalen, wou seng Haaptgebidder Philosophie an Theologie waren.
Als Astronom war hie nee vun de Pionéier vun der Selenographie. D'Astronomen hu spéider seng Nomenklatur vun de Moundkrater a Moundmierer gréisstendeels iwwerholl. A sengem "Neien Almagest" stellt hien d'Heliozentrik dem Tychonesche Weltsystem géintiwwer.
Theolog an Astronom
De Giovanni Riccioli war wéi den Aristoteles an de Ptolemäus e Verfechter vum geozentresche Weltbild, an deem déi kugelfërmeg Äerd am Zentrum vum Universum vun alle Himmelskierpern, wéi Sonn, Mound a Planéite, op konzentresche Kreesbunnen ëmronnt gëtt.
Wéi vill aner Astronome vu senger Zäit versicht och e Riccioli Beweiser géint dat vum Nikolaus Kopernikus, Johannes Kepler, a Galileo Galilei postuléiert heliozentrescht Weltbild ze fannen, hält et awer ausdrécklech net fir eng Ketzerei. A sengem méibännegem Wierk Almagestum novum astronomiam... vu 1651 gebraucht hie souguer dem Galilei säi Fallgesetz a seng Versich als Beweis, datt d'Äerd sech net dréit an datt dat Tychonescht Weltbild physikalesch an theologesch dat plausiblest wier. Ob hien domat déi béid Dekreter vun de Peepst Paul V. (1616) an Urban VIII. (1633) géint dat kopernikanescht Weltbild stëtze wollt, ass net erwisen
Nach haut ass dat "Neit Almagest" bekannt wéinst der Publikatioun vun de Moundkaarten. D'Kartéierung vum Mound baséiert op Observatioune mam Teleskop, déi hien a säin Assistent Francesco Maria Grimaldi gemaach haten. Ville Formatioune hat de Riccioli Nimm ginn, déi nach haut gëlteg sinn. Sou goufe vun him markant Moundkrater no berüümten Astronomen, Wëssenschaftler a Philosophe genannt, ënner anerem och nom Kopernikus, Kepler a Galilei. Déi hell Beräicher hat hie richteg als Héichlänner erkannt an hat si „Terrae“ (Plural vu lat. terra, Land) genannt, wärend hien déi donkel Beräicher (an der Meenung et wier Waasser) als „Maria“ (Plural vum lat. mare, Mier) bezeechent. De Johannes Hevelius hat a senger wichtegster Publikatioun, der Selenographia sive Lunae Descriptio vu 1647, scho Begrëffer wéi „Ozean“, „Golf“, „Mier“, a „Bierg“ agefouert, fir déi verschidde lunar Objeten ze benennen.
Aarbechten an Entdeckungen
1650 beschreift de Giovanni Riccioli als éischte Mënsch, den opteschen Duebelstär – Mizar an Alkor an der Mëtt vum Téissel vum Stärebild Ursa Major (Grousse Woon). Hien entdeckt och de Schiet vun de Jupitermounden um Jupiter. Weider mécht hien och d'Observatioun vun de Saturn-Réng, allerdéngs hat de Christiaan Huygens déi richteg Natur vun de Réng erkannt a beschriwwen. Ausserdeem hat de Riccioli un enger Method geschafft fir de Sonnenduerchmiesser auszerechnen. Hie war och en iwwerzeegte Verfechter vum gregorianesche Kalenner.
Nom Riccioli genannt
Zu Éiere vum Giovanni Riccioli kruten zwou Moundstrukture säin Numm:
Zentralbierg
Den Zentralbierg ass en typescht topographescht Kennzeeche vu groussen Aschlagkrateren. Wéi den Numm et scho seet, läit den Zentralbierg meeschtens an der Mëtt vum Krater. En entsteet duerch d'Zeréckfiedere vum Kraterbuedem am Ament nom Impakt. Jee no Beschafenheet vum Ënnergrond, Energie vum Aschlag a Gravitatioun vum betraffenen Himmelskierper formt sech den zentralen Hiwwel am Krater bei ënnerschiddlechem Duerchmiesser; um Äerdmound ongeféier vun 20 km Duerchmiesser un. Den 93 km grousse Moundkrater Copernicus (s. u.) huet e puer Zentralbierger, déi bis 1200 m iwwer aus Kraterbuedem erauskucken.
Akbar Haschemi Rafsandschani
Vum 4. September 2007 bis den 8. Mäerz 2011 war hie President vum Experteconseil an zënterdeems vum Arbitrageconseil. De Wiechterconseil huet 2013 net zougelooss, datt de Rafsandschani nach eng Kéier fir d'Presidentewal kandidéiere kéint.
Mécleuves
Mécleuves ass eng franséisch Gemeng am Museldepartement an der Regioun Grand Est.
Mille vu Verzenay
D'Mille vu Verzenay ass eng Wandmillen déi westlech vun der Uertschaft Verzenay um Mont Boeuf engem Ausleefer vun der Montagne de Reims op enger Héicht vun 217 m steet.
Santa Maria (Marskrater)
Santa Maria ass en Impaktkrater um Planéit Mars a läit um Meridiani Planum am MC-19 Margaritifer Sinus-Gradfeld. Hie läit am Nord-Westeck vum groussen Endeavour Krater an huet en Duerchmiesser vu ronn 80–90 Meter. Genannt ass de Krater no der Santa Maria, dem Flaggschëff vum Christoph Kolumbus bei senger Entdeckungsrees am Joer 1492.
Fuerschung
De Rover Opportunity hat de Krater de 15. Dezember 2010 erreecht. De Rover gouf op de südëstleche Kraterrand gesteiert an do hat hien en ettlech Biller opgeholl a gouf uschléissend op eng Sonne-Konjunktioun virbereet. Déi lescht Kommunikatioun virun der Konjunktioun war den 3. Februar 2011. Eng Woch méi spéit gouf d'Verbindung mam Rover nees hiergestallt an der Rover konnt mat senge Feldstudien, op de Fielse "Luis de Torres" an "Ruiz Garcia" nees weiderfueren. De Rover huet de Krater den 22. Mäerz 2011 an ëstlecher Richtung op den Endeavour Krater verlooss.
Mille vu Verzenay
1904 huet de Champeshändler Goulen d'Mille kaaft. An der Zäit vum Éischte Weltkrich war et eng verbunkert Observatiounsplaz, mat ënnerierdesche Gäng a Bëtongsraim. Perséinlechkeeten déi sech déi Zäit do opgehalen hunn waren den italieenesche Kinnek Victor-Emmanuel III., de President Poincaré a verschidde Genereel wéi de Generol Fayolle, de Generol Micheler an de Generol Gouraud.
Nom Krich koum se 1923 an de Besëtz vun Heidsieck-Monopole an 1944 hat d'amerikanesch Arméi do eng Observatiounsplaz installéiert.
Et ass den eenzegen Zeie vun de ville Millen déi am 19. Joerhonnert um Nordhank vun der Montagne de Reims stoungen. Zanter 1972 gehéiert se der Kellerei Mumm, där och de Phare vu Verzenay gehéiert.
Saint-Omer-Capelle
Saint-Omer-Capelle ass eng franséisch Gemeng am Departement Pas-de-Calais an der Regioun Hauts-de-France.
Ënnescht Millen (Wal)
D'Ënnescht Millen (op der topographescher Kaart als Oenneschtmillen agedroen) ass e Lieu-dit an eng fréier Millen an der Gemeng Groussbus-Wal. Se läit am Angelsgronn, am Agank vu Bëschrued wann ee vun der N12 an d'Duerf erafiert.
Geschicht
D'Millen, déi och nach als Schäeffeschmille bekannt war, ass eng vu sengerzäit fënnef Millen déi zu Bëschrued vun der Bëschrueder Baach ugedriwwe gouf. Se ass am Kadasterplang vun 1824 als Gebai an L-Form agezeechent an de Mëller sengerzäit war de Crétien Schaefer, deen nach bis 1844 an der Steierlëscht ernimmt gëtt. 1862 heescht de Mëller Jean Schaeffer an 1904 ass de Jean Schäfer als Proprietär an der Lëscht vun de Mille vermierkt déi nach funktionéieren.
Santa Lucia Stroncone-Observatoire
De Santa Lucia Stroncone-Observatoire (Osservatorio Astrometrico Santa Lucia Stroncone) ass en astronomeschen Observatoire zu Stroncone an der Regioun Umbrien, ronn 6 km südlech vun der Stad Terni.
Ënnescht Millen (Wal)
Geschicht
1933 huet e gewëssen Alphonse Mertens (1907-1955) vu Bëschrued d'Mëlleschduechter Marguerite Schaeffer (1907-1973) bestuet; si waren déi lescht Mëller déi an der Ënneschter Mille gemuel hunn.
Santa Lucia Stroncone-Observatoire
Koordinaten:
Den Observatoire läit op enger Héicht vun 350 m. En huet, nieft klengen Teleskopen, e 500-mm-Ritchey-Chrétien-Cassegrain-Teleskop, an hëlleft haaptsächlech bei der Entdeckung vun Asteroiden. Am Zäitraum vun 1993 bis 1999 goufe 54 Asteroiden entdeckt.
Ënnescht Millen (Wal)
Geschicht
Nom Zweete Weltkrich gouf kee Broutmiel méi gemuel, just nach Schrout fir ze Fidderen an dat bis zum Doud vum Mëller, 1955. Dat eisent Waasserrad war baufälleg an ass ëm 1950 ewechgerappt ginn; vun dee Moment u sinn d'Millesteng vun engem elektresche Motor ugedriwwe ginn. 1973 sinn d'Millesteng verkaaft ginn an d'Bannenariichtung ass erausgerappt ginn.